

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. november 25.-i rendes ülésére**

|  |
| --- |
| **Tárgyalandó napirend tárgya:****Hosszútávú útfelújítási program** |

**A napirendet tárgyaló ülés dátuma**: **2024.11.25.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBI TESTÜLETI DÖNTÉSEK ÉS AZOK VÉGREHAJTÁSÁNAK ÁLLÁSA:**

**2. JOGSZABÁLYI HIVATKOZÁSOK**:

**3.KÖLTSÉGHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Mindenkori költségvetési források

**4. TÉNYÁLLÁS BEMUTATÁSA:**

Telki község Önkormányzata kiemelt feladatként kezeli az úthálózat fejlesztését.

Az elmúlt években az önkormányzat saját költségvetésében biztosított forrásokból, illetve a szennyvízcsatorna nyomvonal helyreállítási munkák keretében számtalan utcában (útszakaszon) végzett fejlesztést az előterjesztés 1. sz. mellékletben részletezettek szerint. Ezen munkák keretében aszfaltozásra, burkolat felújításra kerültek utcák.

Mindezek mellett további fejlesztésekre van szükség annak érdekében, hogy a belterületi utak állapota tovább javulhasson településünkön.

Fontos cél, hogy rövid időn belül minden belterületi útszakasz aszfaltburkolattal legyen ellátva. Az önkormányzat célja, hogy elérjük azt a pontot, amikor a már korábban burkolt, de nem megfelelő minőségű vagy azóta leromlott szakaszok is felújításra kerüljenek.

Az 1. számú térképi bemutatásra kerül az összes eddig aszfaltozott út (zöld szín) és a még aszfaltozásra váró utcák (piros szín).

A 2. számú rajz a javasolt ütemezés szerinti bontást mutatja. Négy ütemre javasoljuk szétbontani az aszfaltozási munkákat.

**Megjegyzés:** A Boszorkányvölgy utcáinál már van valamilyen útalap, ezért itt a meglévő burkolatot felhasználva 5 cm aszfaltvastagsággal tervezhető a felújítás. Ezeknél az utaknál a kialakult magassági vonalvezetés és kiépült kapubejárók szintjeit figyelembe véve kell a kivitelezést megvalósítani. A Boszorkányvölgy utcáin kívüli aszfaltozandó utcák a korábbi évek kivitelezési metódusa szerint valósulnának meg.

A fenti négy ütem lezárását követően, szükség esetén a már korábban burkolt, de erősen elhasználódott utcák felújítása (jelenleg zöld színnel jelölt utcák) is megtörténhet. pl. Árnyas – Völgy utca, Tulipán utca, Hóvirág utca, Orgona utca, Muskátli utca, stb.

A Képviselő-testület feladata felállítani egy ütemtervet és az önkormányzat pénzügyi lehetőségei függvényében a felújítási munkákat betervezni költségvetésében és a Felújítási, beruházási terveiben.

Telki, 2024. november 11.

 Deltai Károly

 polgármester

**Bizottsági vélemény: A Pénzügyi, Településfejlesztési és Fenntarthatósági Bizottság megtárgyalta az előterjesztést és elfogadásra javasolja a képviselő-testületek.**

**Határozati javaslat**

**Telki község Önkormányzat Képviselő-testülete**

**/2024. (XI. ) számú Önkormányzati határozata**

**Hosszútávú útfelújítási program**

Telki község Önkormányzat képviselő-testülete úgy határozott, hogy a település közigazgatási területén található belterületi utak felújítását az alábbi ütemezés szerint kívánja megvalósítani.

Az ütemezést a 2.számú rajz mutatja be.

Határidő: folyamatos

Felelős: polgármester